Asker Fotball Kvinner

Asker Fotball Kvinner (stiftet 6. desember 2000) er et fotballag fra Asker, som ligger under Asker Skiklubb (stiftet 14. desember 1889). De spiller i 3. divisjon kvinner.

Det spilte i Toppserien for kvinner i 21 sesonger og var et av landets dominerende frem til de kollapset på slutten av 2000-tallet.  A-laget ble i  2009  overtatt av Stabæk Fotball Kvinner og et nytt Asker A-lag ble basert på utviklings- og juniorlaget. Dette spilte sin første sesong i 2. divisjon i 2009.

I november 2016 ble det meldt at de i samarbeid med Holmen IF Fotball vil forsøke å starte på ny i 4. divisjon med navnet Asker-Holmen.  Sesongen 2017 spiller de i 3. divisjon.

Hjemmebanen er Føyka Stadion med kapasitet til ca. 2 000 tilskuere.

Meritter 
Seriegull: 1988, 1989, 1991, 1992, 1998 og 1999
Cupmestere: 1984, 1990, 1991, 2000, 2005
Mesterligaen i fotball for kvinner: ???

Historie 
Laget ble etablert i 1975 og hadde Harald Ramsfjell som første trener. dominerte både krets- og regionsfotballen, og  vant sitt første norgesmesterskap i 1984, i sin første finale. De vant sølv igjen i 1985, både i Norgesmesterskapet og finalerunden i fotball. Fra den nasjonale 1. divisjon i 1987 var Asker med blant de dominerende lagene. Det første året kom Asker på tredjeplass, men siden vant Asker ligaen to år på rad. 

I 1990 vant de cupen og fikk sølv i serien. I 1991 vant de begge ("The Double"). Cupseieren over IL Sandviken med 8–0 er den største noensinne.  I 1992 vant Asker serien nok en gang, den fjerde seieren på seks år, men tapte cupfinalen mot Setskog/Høland.

I 1993 ble det bronse i serien og sølv i cupen, den dårligste sesong siden 1987. Det ble noe verre i 1994, da Asker ikke kom til cupfinalen, på tross av at de greide en sølv i serien. 1995 ble Askers første, og eneste, år uten medalje, med en 4.-plass i serien. Deretter gikk Asker gradene; 4.-plassen ble fulgt opp med en 3.-plass i 1996, en andreplass i 1997 og en overlegen førsteplass i 1998. Asker vant alle kampene sine det året. Også i 1999 vant Asker, om enn ikke så overlegent.

Overgangen til Toppserien ble vanskeligere. Asker begynte bra med cupgull i 2000, og sølv i serien. I 2001 fikk Asker en mindre imponerende 4.-plass, men det ble sølv i cupen. Imidlertid gikk det dårligere i serien. I 2002 ble det riktignok sølv, men i 2003 ble det bronse, i 2004 ble det fjerdeplass igjen før det i 2005 ble en 7.-plass, den dårligste plasseringen i serien. 

Asker maktet ikke å oppfylle de økonomiske betingelsene for fornyet toppseriekontrakt, og  ble tvangsnedflyttet. Merkelig nok vant Asker cupfinalen i 2005, etter et annus horribilis. Asker rykket imidlertid rett opp med svært solid poengsum i 2006, og de lyktes samtidig å komme til cupfinalen som andre førstedivisjonslag i kvinnefotballens historie (etter Medkila IL). Det var et nytt og bedre Asker-lag som viste seg frem i 2007. De var med i toppen helt til slutten, og endte på tredjeplass tre poeng bak Røa, og tre mål bak Kolbotn. I cupen ble det tap i finalen mot Kolbotn. 

Asker var igjen blant favorittene i 2008, men fikk problemer særlig fordi toppscoreren Melissa Wiik og den lovende Bettina Jevne ble skadet; Wiik i noen måneder, Jevne i resten av sesongen. Også etter at Wiik kom tilbake, slet Asker med å finne formen, og de rotet bort en nesten sikker sølvmedalje ved å tape borte mot da middelhavsfarere Arna-Bjørnar og Fløya IF. Til slutt greide imidlertid Asker å ro iland en bronsemedalje.

I 2008, etter endt serie, ble det klart at Askers topplag ble overtatt av Stabæk, og fikk spille på Stabæks gamle stadion Nadderud. Askers andrelag, som i 2008 kvalifiserte seg til 2. divisjon, tok over som Asker. Laget mistet flere spillere til Linderud-Grei Toppfotball, og var i 2010 i andredivisjon.

Sesong for sesong

Landslagsspillere 
Disse spillerne har spilt A-landskamper i kvinnefotball som Asker-spillere:

 Kari Nielsen (1978–1987)
 Gunn Nyborg (1978–1992)
 Eva Amble (1979–1982)
 Ingunn Ramsfjell (1981–1985)
 Gry Tveter (1984)
 Linda Medalen (1987–1999)
 Cathrine Zaborowski (1988–1994)
 Margunn Haugenes (1990–1992)
 Tina Svensson (1990–1996)
 Kristin Sandberg (1993–1995)
 Lene Andersen (1994)
 Katrine Nysveen (1995)
 Hege Gunnerød (1995–1998)
 Tone Gunn Frustøl (1996–1999)
 Kjersti Thun (1996–2000)
 Monica Knudsen (1996–2003)
 Henriette Viker (1997–2002)
 Astrid Hitland Johannessen (1997–2003)
 Marianne Pettersen (1997–2003)
 Anita Rapp (1998–2001)
 Hege Riise (2000)
 Kristin Bekkevold (2000–2001)
 Leni Larsen Kaurin (2001–2007)
 Linda Ørmen (2003)
 Marit Fiane Christensen (2003)
 Lise Klaveness (2003–2005)
 Melissa Wiik (2004–2008)
 Bente Nordby (2005)
 Toril Hetland Akerhaugen (2006)
 Ragnhild Gulbrandsen (2006–2007)
 Ingrid Hjelmseth (2007–2008)

Referanser

Eksterne lenker 
 

Fotball Kvinner
Fotballag i Akershus
Fotballag etablert i 2000
Kvinnefotballag
Toppserielag
Idrettslag i Asker
Kongepokalvinnere i fotball